I.L.Caragiale în documente de familie 


La 25 martie (12 stil vechi) 1885 se năştea la Bucureşti Mateiu |. 
Caragiale, primul fiu, nelegitim, al lui I. L. Caragiale şi al Mariei 
Constantinescu. Se ştie că, în timp ce era funcționar la Regia Monopolurilor 
Statului, Caragiale a avut o relație cu Maria (21 de ani), lucrătoare la o fabrică 
de tutun, din care a rezultat un copil, Mateiu. 

Gurile rele spun că dramaturgul, a cărui moralitate nu era întru-totul 
ireproşabilă, a refuzat căsătoria cu mama primului său copil, considerând 
aceasta drept o mezaliantá. În plus, începând cu anul 1885, Caragiale — „om fără 
noroc”, cum obişnuia să se autodefinească, îşi îmbunătăţeşte starea materială, 
prin moştenirea consistentă rămasă după decesul unei rude bogate din partea 
mamei: „Momoloaia”. 

Văduva lui Girolamo Cardini, zis Momulo, aceasta avea o avere 
impresionantă. 

CASA CAPSA de azi se întinde pe terenul ce a aparţinut lui Gardini, 
italian pripäsit în prima jumătate a secolului al XIX-lea în capitala Tari 


Romanești. 


El a construit prima sală de teatru din Bucuresti, Teatrul Morulo, acolo 
unde, în faţa unei săli arhipline, a concertat şi Franz Liszt, în Decembrie 1846. 
Momulo avea cofetărie, restaurant, unde se serveau specialități de curcan, 
celebrul „curcan fintirom” dar şi o sală de club, unde se ţineau baluri ale 
protipendadei. 

Deși se comporta ca un rentier onorabil, intrat în lumea celor cu dare 
de mână, (prin Ecaterina, mama sa, el mostenea 1/6 din averea evaluată la 3000 
000 lei aur, rămasă de pe urma Momulaiei), ajuns chiar director al Teatrului 
Naţional din Bucureşti, Caragiale spera însă la mai mult. Astfel, la 7 ianuarie 
1889, el se căsătorește cu Alexandrina Burelly, fiica arhitectului Gaetano 
Burelly, cu care mai are încă doi copii: Luca-Luky (n.3.07.1893) şi Ecaterina — 
Tuschi (n. 30.05.1894). 

Relația lui Caragiale cu fiul său Mateiu nu a fost una fericită, spun 
biografii autorului Crailor de Curte Veche. Aceasta ar explica ciudäteniile 
manifestate de către primul fiu al marelui scriitor. 

Din prima zi de viaţă, tatăl îşi arată în mod constant afecțiunea 
pentru Mateiu, care va creste alături de cei doi fraţi, în noua sa familie. Caracter 
dificil, ciudat, Mateiu îşi construiește o biografie fabuloasă, cu accente 


nobiliare, dar păstrează o bună relație cu mama sa naturală, o femeie simplă, la 


care va locui în cursul anului 1905, când revine de la Berlin, în urma unor 
neînțelegeri cu I.L.Caragiale. 

Redăm mai jos un document de familie, o scrisoare datată 26 
11.1887, aparținând unui cunoscut al lui Caragiale (nașul de botez al lui 
Matei). 

Dincolo de savoarea limbajului acestei scrisori, de interesantele 
amănunte de ordin istoric (starea de sănătate a populației, sistematizarea 
Capitalei, sistemul de burse etc) documentul reprezintă o dovadă a felului în 
care era tratat Mateiu (la vârsta de 2 ani, micuțul avea o „bonă”, o nemtoaica 
bătrână, pe care Caragiale o invitata să participe la onomastica fiului său). 

Dar mai important ni se pare faptul că marele dramaturg nu era, cum se 
spunea, nici pe departe atât de avar: El împrumuta bani, deşi avea un salariu 
de biet profesor de liceu, iar colaborările publicistice nu îi aduceau cine ştie 


ce venituri. Un Caragiale generos si....distrat în același timp ! 


„ Bucuresci, 26 Noiembrie 1887 
Dragul meu Alessandre, 
„Plângerea ce faci prin ultima ta scrisoare — pe care ieri o am primit 


— că nu ţi-am Scris de mult — este în adevăr dreaptă; dar tu să fii bun ca 


întotdeauna a ne scuza, căci tu ştii că eu cea mai mare parte din timp nu mă 
găsesc acasă. Șefii mei de la un timp încoace au hotărât să mă străpătuiască 
asa încât să ajungă a mă dispera si a-i lăsa în plata domnului. 

De când ai plecat tu, numai în Dobrogea n-am fost-încalte toată tara o am 
învârtito de la un cap la altul şi vice-versa. 

— Recunosc că trebuia să-ți scriu mai de mult în privința sănătății 
Sorichi ca să te linistesti şi tu că si noi cei de-aici rau am facut dar ca nu fi- 
am scris si de-aceea mă grăbesc să iti scriu acum rugându-te încă o data să 
mă ierti de întârziere. 

Sorica, după o boală de vreo 20 zile, mulțumită lui Dumnezeu si 
doctorului Trandafirescu, s-a insanatosit pe deplin. Dumnezeu a făcut 
minuni cu mine, căci de unde Doctorul mă descuraja si credeam cu 
siguranță că Sorica va fi pierdută, ca prin minune ea fosta redată nouă 
printr-o complectă sănătate. 

Aseară de S-ta Ecaterina — pe când eram la masă numai eu cu 
Sorica — alți amici nemaiimbulzindu-ne de câtva timp — primirăm scrisoarea 
ta cea din urmă, conținând si felicitări pentru ziua onomastică a Sorichii, 


singura felicitare primită în tot cursul acelei zile. 


Am plâns amândoi de bucurie că tu ești singurul care nu ne-ai 
uitat, şi de intristare că tu lipseai din mijlocul nostru ca altă dată de la 
asemenea ocaziuni. Pe Ştefănică nu l-am luat de la Școală fiind zi de lucru. 

Am Să-ţi spun că în ziua de St Matheiu am avut la masa pe finul 
nostru Matheiu Caragiale cu tatăl sau si madama lui Matheiu (o germană 
bătrână). Cu vreo câteva zile mai înainte, Caragiale pentru ziua copilului său, 
ne invitase la masă la Dânsul, ceea ce i-am si promis. 

Astfel aranjaţi, noi în acea zi pe la 11 ore a.m. ne pregăteam sa 
mergem la ei, când iacă-tă-i ei la noi, deslusindu-ne că el așa a înțeles când a 
vorbit cu mine. 

N-ar fi fost nici o jenă pentru noi această neînțelegere dacă noi am 
fi fost preparati pentru așa ceva, dar greul era cum să stăm la masă fără nimic 
preparat. 

Cum, necum Sorica îndată a făcut ceva aşa încât de la 12 ziua 
masa a ținut până la 8 seara. Mi-a părut bine această întâmplare, căci nu i-am 
rămas dator nimic. A, ba i-am rămas dator 1000 lei cu care m-am împrumutat 
de la dânsul ca să pot plăti locul ce mi s-a dat de Primărie înspre strada 
Traian; căci, în Sfârşit, astă-seară sfarsesc cu noua imprejmuire. Mi s-au dat 


160 m.p. si mi s-a luat dinspre Bulevard 67 m.p. 


Pentru diferența am plătit 500 lei. Bulevardul cu mare iufeala a 
început să-l paveze si deja a ajuns cu el în strada Olari. Partea dinspre Piaţă 
peste câteva zile va începe săpăturile bazinului care se face în centrul acestui 
rondou. 

Cu banii dati Primăriei, cu cumpărături de material si lucrul, s-au 
dus 1000 de lei si ulucele tot nevopsite au rămas. lancu era sá se ducă în 
Belgia, trimis de către Ministerul Domeniilor, dar a rămas din cauză că bursa 
pe an nu e decât de 300 de lei, ceea ce face nici un franc pe zi. Eu am fost de 
părere ca mai bine să stea unde se găsește ca să-și formeze o vechime. Dastă 
data el m-a ascultat si a rămas aici. Scarlat si cu Paraschivita sunt mulţumiţi la 
Ostrov cu noua lor poziţie. 

Eu sper că încuscrirea noastră întru inginerie se va face, căci Duca 
nu se lasă în ruptul capului. Ș-apoi dacă aceasta nu se va face, mărturisesc că 
mult mi-ar părea rău că n-aţi rămas aici unde camarazii voştri — desigur — vor 
înainta până sa vă întoarceți voi in tara. 

Desigur că cu încurcăturile ce au urmat în Francia zilele acestea, 
poziția voastră încă nu S-a putut regula încă — putina răbdare si veți fi regulati 
o dată. Eu repet si acum părerea mea că adică mai bine a fost ca nu v-aţi legat, 


cum ati ajuns acolo, de vreo lucrare, căci atunci n-aţi fi avut si voi timpul sa 


faceți cunoștința cu Francia, asa cum cred că ati facut acum din cauza lipsei de 
lucru regulat. 

Păcat că nu sunt acolo alte societăţi particulare la care să puteți fi 
atașați la lucru, căci din toate punctele de vedere ar fi fost mai bine. Tare mult 
doresc tuturor oamenilor să n-aibă cu Statul nici în clin nici în mânecă cum zice 
românul. 

Nu ştiu dacă ţi-am scris că Andrei a reușit a intra în anul preparator 
de la Scoala de Poduri şi Sosele. El până acum n-are notă mai mică de 19 si 20 
si în toată clasa numai unul mai este cu asa note mari. Să sperăm că va fi tot 
bun până la sfârşit, deşi mi-e teamă că, la intrare ca bursieri, doctorul să nu-l 
respingă ca prea slab de constituţie. Chiar tie era să-ţi facă bucluc când ai 
intrat, dar lui care n-are nici un pic de carne pe el. 

Vom vedea însă. Aici în ţară s-a invit - din nenorocirea noastră — o 
boală molipsitoare de ochi, întâi în armată si acum si prin şcoli; deja liceul din 
Iaşi s-a închis. Nu mă tine Pământul de frică ca această boală să nu se ivească 
si în liceul unde se găseşte Ştefănică si copiii din Piteşti ai amicilor nostri si 
care sunt nişte buni şcolari. 

Boala ochilor, angina si varsatul seceră lumea de la un cap si 


filoxera viile; deja filoxera a ajuns si pe la Leurdeni înspre Piteşti. Noi, anul 


acesta, nu ştiu cum s-a făcut, am băgat mai multe butoaie în pivnita. Regretam 
— de câte ori ne punem la masă - că nu mai esti si tu sa gusti din acest nectar. 

Când e Stefanica acasă, el este însărcinat în locul tău, si când 
lipsește si el, atunci este Sorica. De câte ori seara, când sedem de vorbă 
singuri, nu plángeam ca niște copii, când ne gândeam cât esti tu de departe de 
noi si pentru cat timp. Dacă ar voi Dumnezeu să mă ocup de vreo afacere care 
să-mi producă mai mult, desigur că voi face face să mai vii prin tara până la 
termen. Să sperăm. 

Nu ştiu dacă ai primit de curând nişte gazete ce rugasem pe 
doamna Giurescu Să-ţi trimită când ei au plecat afară. Si iarăşi să-ți trimită 
câteva, numai ca sa ştii si tu în ce hal ne găsim si noi pe-aici. Tu, să nu uiţi a ne 
scrie pe dată ce-ţi vei schimba domiciliul. Apropo, tu te păzeşte de timpul rău 
p-acolo; iar noi suntem mulțumiți că toamna noastră nu ne-a părăsit nici până 
acum. 

Inchipuieste-ti că azi am ieşit din casă cu pardesiul căci era un 
soare ca de Mai. Zăpada n-a căzut decât la munte. Până acum se plantează 
pomi si plugurile ară pe capete. La revedere 

ss. indescifrabil. 


Dan Toma Dulciu 


08.11.2006 


